bao ba rego: ‘Na nako ya go ikagela dintlo ga ya batamela? Motse wo o etša pitša ya go apea e ahlamego gomme rena re etša nama.’ 7 Gongwe re ka tswa re akanya gore re na le mabaka a a utlwalang a go tshwayatshwaya mongwe diphoso. Gongwe o kile a bua sengwe se se sa siamang ka rona. Fa go le jalo, go tla bo go se molemo go ipusolosetsa. Go dira jalo ke go gotetsa molelo mme go dumalana le thato ya ga Diabolo e seng ya Modimo. (2 Tim. 2:26) Re dira sentle go etsa sekao sa ga Jesu mo kgannyeng eno. Fa a ne a gobololwa, ‘ga a ka a gobolola le ene.’ Go na le moo, o ne “a nna a ineela mo go ene yo o atlholang ka tshiamo.” (1 Pet. 2:21-23) Jesu o ne a tlhatswegile pelo gore Jehofa o ne a tla baakanya dilo ka tsela ya gagwe le ka nako ya gagwe. Le rona re tshwanetse go ikanya Modimo fela jalo. Fa re bua ka tsela e e molemo re thusa gore go nne le ‘sebofo se se kopanyang sa kagiso’ mo phuthegong ya rona.—Bala Baefeso 4:1-3.